2019ની 14 ફેબ્રુઆરીએ જમ્મુ-કાશ્મીરના પુલવામા પાસે જોરદાર વિસ્ફોટ થયો હતો અને તેમાં કેન્દ્રીય રિઝર્વ પોલીસ દળના 78 વાહનોનો કાફલો તેમાં સપડાઈ ગયો હતો. 

એ વિસ્ફોટમાં 40 જવાનો ઘટનાસ્થળે જ મૃત્યુ પામ્યા હતા અને સમગ્ર દેશમાં દુઃખ તથા આક્રોશની લહેર ફેલાઈ ગઈ હતી. આ ઘટના સંસદીય ચૂંટણી પહેલાં બની હતી અને તે સંબંધે રાજકીય ગરમાગરમી સર્જાઈ હતી. 

એ ઘટનાના બે સપ્તાહ પછી એટલે કે 26 ફેબ્રુઆરીએ ભારતે દાવો કર્યો હતો કે ભારતીય હવાઈ દળનાં મિરાજ-2000 વિમાને રાતના અંધારામાં અંકુશરેખા પાર કરીને પાકિસ્તાનના પૂર્વોત્તર વિસ્તાર ખૈબરપખ્તૂનખ્વાના બાલાકોટમાં જૈશે મોહમ્મદ નામના આતંકવાદી સંગઠનના ''ટ્રેનિંગ કૅમ્પ્સ' પર શ્રેણીબદ્ધ હુમલા કર્યા હતા. એ ઑપરેશનનું સાંકેતિક નામ હતુઃ બંદર

ભારતનું નિવેદન

ભારતના તત્કાલીન વિદેશ સચિવ વિજય ગોખલેએ એક નિવેદનમાં જણાવ્યું હતું, "આ બિન-લશ્કરી કાર્યવાહીમાં જૈશે મોહમ્મદના આતંકવાદીઓ, તેમના ટ્રેનિંગ આપતા સંગઠનના મોટા કમાન્ડર અને ફિદાયીન (આત્મઘાતી) હુમલા માટે તૈયાર કરવામાં આવી રહેલા જેહાદીઓને ખતમ કરી નાખવામાં આવ્યા છે."

પાકિસ્તાનનો વળતો હુમલો

બીજા દિવસે પાકિસ્તાને વળતો હુમલો કર્યો હતો. એ હુમલા માટે ભારતનાં લડાયક વિમાનો તૈયાર હતાં. 'ડૉગ ફાઇટ'માં ભારતીય હવાઈ દળના મિગ-21 વિમાને પાકિસ્તાની હવાઈ દળના એક એફ-16 વિમાનને તોડી પાડ્યું હોવાનો દાવો ભારતે કર્યો હતો. 

એ પછી પાકિસ્તાને પણ ભારતનું મિગ-21 વિમાન તોડી પાડ્યું હતું અને વિંગ કમાન્ડર અભિનંદન વર્થમાનને પકડ્યા હતા તથા બે દિવસ બાદ મુક્ત કર્યા હતા. 

બાલાકોટ 'સર્જિકલ સ્ટ્રાઇક' સંબંધે ભારત અને પાકિસ્તાનના દાવા-પ્રતિદાવા વચ્ચે આ પ્રકરણમાં એવા કેટલાય સવાલ છે, જેના જવાબ મળ્યા નથી. 

તેમાં સૌથી મહત્વનો સવાલ એ છે કે જે હેતુસર બાલાકોટ પર 'સર્જિકલ સ્ટ્રાઇક' કરવામાં આવી હતી તેમાં ભારત સફળ થયું છે ખરું?

જૈશે મોહમ્મદની એક મદરેસાનું નામ છેઃ 'મર્કઝ સૈયદ અહમદ શહીદ', ભારત માને છે કે એ મદરેસા વાસ્તવમાં એક ટ્રેનિંગ કૅમ્પ છે, જ્યાં ફિયાયીન ટુકડીને તાલીમ આપવામાં આવે છે. 'સર્જિકલ સ્ટ્રાઇક' પછી પાકિસ્તાની સૈન્ય પત્રકારોની એક ટુકડીને બાલાકોટ લઈ ગયું હતું. 

અલબત, પત્રકારોની એ ટુકડીને, ભારતે જેના પર હુમલો કર્યો હતો એ ઇમારત સુધી લઈ જવામાં આવી ન હોવાનો આક્ષેપ છે. 

એ ઇમારત જે પહાડી પર આવેલી છે ત્યાં સુધી પહોંચવાનો પ્રયાસ આંતરરાષ્ટ્રીય સમાચાર એજન્સી રોઇટર્સના પત્રકારોએ કર્યો હોવાનો આક્ષેપ... \n\nમને ઉપરના લેખ માટે સારું શીર્ષક આપો.
બાલાકોટ ઍર સ્ટ્રાઇક : કેટલાક સવાલ, જેના જવાબ આજ સુધી નથી મળ્યા